钦定古今图书集成/明伦汇编/官常典/第523卷 > 薛塔剌海
## 钦定古今图书集成/明伦汇编/官常典/第523卷 > 薛塔剌海

按《元史》本传：“塔剌海，燕人也。刚勇有志。岁甲戌，太祖
引兵至北口，塔剌海率所部三百馀人来归，帝命佩
金符，为炮水手元帅，屡有功，进金紫光禄大夫，佩虎
符，为炮水手军民诸色人匠都元帅，便宜行事。从征
回回、河西钦察、畏吾儿、康里、乃蛮、阿鲁虎、忽缠、帖里
麻、赛兰诸国，俱以炮立功。太宗三年，睿宗引兵自洛”
阳渡河，塔剌海由陇右假道金、商，遂会师于均州三
峰山，败金师。四年，破南京及唐、邓、均、许诸州，取鄢陵、
扶沟。四月，卒。子《夺失剌》袭。